คะ หนูมีอาการหูลอกคล้ายๆรังแคเมื่อสี่ห้าเดือนที่ผ่านมา จากปกติทั้งชีวิตไม่เคยเป็น หนูก็ชอบแกะๆมันจนบางทีมันก็รู้สึกเจ็บๆตอนที่ถูกลอกน่ะค่ะ พอลอกออกแล้ววันต่อมาก็จะมีมาใหม่ เป็นแบบนี้เรื่อยๆ แล้วก็รู้สึกคันหูอยู่บ่อยๆ บางครั้งคันมากเลยใช้นิ้วเกาๆแคะๆจนบางทีมีน้ำใสๆออกมาด้วยค่ะ เป็นแบบนี้มาสักสองเดือนแล้ว ตอนนี้หนูเจ็บหูข้างซ้ายมาก เวลากลืนน้ำลายจะได้ยินเสียงหูตลอดเวลาดังแจ๊บๆ(?) ถ้าหนูไม่ไปทำอะไรมันมีโอกาสที่จะหายเองมั้ยคะ หนูได้ยินน้อยลงที่หูฝั่งซ้าย(ที่เจ็บ) คล้ายๆอื้อนิดๆแต่ยังได้ยินอยู่น่ะค่ะ T T
สวัสดีค่ะ งาน,อาการที่ผิวหนังบริเวณหูลอกมา 4-5 เดือน น่าจะเกิดจากการเป็นโรคผิวหนังอักเสบ ชนิด seborrheic dermatitis หรือโรคเซบเดิร์ม โดยอาจเกิดขึ้นได้หลายตำแหน่ง หากเป็นที่ศีรษะจะมีอาการมีรังแคมาก ส่วนบริเวณอื่นๆ มักพบบริเวณผิวหนังที่มีต่อมไขมันมาก เช่นบริเวณใบหู หัวคิ้ว ระหว่างคิ้ว ซอกจมูก หน้าอก ไหล่ นอกจากนี้อาจพบที่รักแร้ ขาหนีบ โดยจะพบเป็นผื่นแดง ผิวหนังลอกและมีขุย มีสะเก็ดสีออกเหลืองมันๆ ดูคล้ายน้ำเหลืองได้ โดยอาการมักจะกำเริบในหน้าหนาว หรือเมื่อเกิดความเครียด พักผ่อนน้อย มีฮอร์โมนแปรปรวน โรคนี้ถือเป็นโรคเรื้อรังที่ไม่สามารถรักษาให้หายขาดได้แต่นอกจากนี้แล้ว อาการที่ผิวหนังของหูลอก ก็อาจเกิดจากการแพ้หรือระคายเคืองสารเคมีต่างๆ ก็ได้สำหรับอาการเจ็บหูซ้ายที่เกิดตามหลัง ก็น่าจะเป็นผลจากการใช้ใช้นิ้วไปแคะ แกะ เกาหู ซึ่งย่อมทำให้เกิดการอักเสบติดเชื้อตามมา จึงเกิดอาการเจ็บและมีหูอื้อหรือมีเสียงในหูตามมาได้แนะนำว่าควรไปพบแพทย์เพื่อตรวจวินิจฉัยว่ามีการอักเสบติดเชื้อของรูหูและใบหูหรือไม่ เพื่อที่จะได้รับยาปฏิชีวนะรักษา รวมถึงตรวจอาการของหูลอกด้วยว่าเป็นโรคผิวหนังอักเสบหรือไม่ ซึ่งก็จะมียาทาที่ช่วยบรรเทาอาการลงได้ค่ะ ในเบื้องต้น ควรงดการไปแคะ แกะ เกาหู ไม่ทาครีม โลชั่น แป้งหรืออะไรบริเวณใบหู เวลาอาบน้ำ ควรใช้สบู่ที่อ่อนโยนในการฟอกทำความสะอาด รวมถึงแชมพู ก็ควรใช้สูตรที่อ่อนโยน ไม่ระคายเคืองผิวด้วย เพราะยาสระผมย่อมมาสัมผัสโดนใบหูในขณสระผมได้